open-index/open-wikipedia-markdown huggingface dataset:
C. Ploos van Amstel

**Cornelis Ploos van Amstel** (28 Oktober 1876, Delft, Nederland – 6 April 1941, Krugersdorp, Suid-Afrika) was ’n Afrikaanse joernalis en skrywer. Onder die skuilnaam **Maarten E. Conradie** skryf hy die roman *Die ondergang van ’n medemens*, wat oor verarming en werkloosheid handel.

## Lewe en werk 
Cornelis Ploos van Amstel is op 28 Oktober 1876 te Delft, Nederland gebore, as seun van Cornelis Ploos van Amstel en Antje Johanna Butteweg. Sy skoolopleiding begin op sy geboortedorp. Reeds op jong ouderdom begin hy versies maak en stories skryf en stel hy besonder belang in die koerantwese. Op twaalfjarige leeftyd tree hy in diens van die drukkery in Delft van die gebroeders Altman. Na voltooiing van sy leerlingskap bly hy in diens van hierdie firma, totdat hy in Maart 1911 na Suid-Afrika kom.

Hy vestig hom in Pretoria en tot 1920 werk hy by die firma De Bussy as boekhouer en doen ook algemene administrasiewerk. Toe die geleentheid hom voordoen om weer joernalistieke werk te doen, sluit hy aan by die redaksie van *De Spectator*. Hierdie koerant gaan egter spoedig hierna onder. Wanneer *Ons Vaderland* (later *Die Vaderland*) gestig word, is hy saam met Harm Oost een van die eerste personeellede. Hier tree hy op eers as joernalis, later as sub-redakteur en selfs vir ’n wyle as waarnemende redakteur, totdat Gustav Preller hierdie posisie oorneem.

In Maart 1933 vertrek hy na Nederland en keer eers weer teen die einde van daardie jaar terug. Wanneer *Die Vaderland* na Johannesburg verskuif word, tree hy in 1936 weer in hulle diens as proefleser. Sedert die stigting van Voortrekkerpers in 1937 is hy proefleser by *Die Transvaler*.

Op 28 November 1906 is hy getroud met Maria Elisabeth van Seuren. Sy vrou is egter op 27 April 1907 te Delft oorlede, waarna hy op 25 Maart 1908 getroud is met Margaretha Johanna van Hoepen. Die seun Cornelis Ploos van Amstel word op 13 Oktober 1908 uit hierdie huwelik gebore. Hy is op 30 Maart 1918 weer getroud met Martha Elisabeth Bouwer.
* *Van kapitalisme tot sosialisme*, S.J.
* *Opdraand*, 1932
* *Die ondergang van ’n medemens* (onder die naam Maarten E. Conradie), 1935

## Verwysings 
### Boeke 
* Dekker, G. “Afrikaanse Literatuurgeskiedenis” Nasou Beperk Kaapstad Elfde druk 1970
* Kannemeyer, J.C. “Geskiedenis van die Afrikaanse literatuur 1” Academica, Pretoria en Kaapstad Tweede druk 1984
* Nienaber, P.J. “Hier is ons skrywers!” Afrikaanse Pers-Boekhandel Johannesburg Eerste uitgawe 1949
* Nienaber, P.J. et al “Perspektief en Profiel” Afrikaanse Pers-Boekhandel Johannesburg Derde hersiene uitgawe 1969
* Schoonees, P.C. “Die prosa van die tweede Afrikaanse beweging” J.H. de Bussy, Pretoria / Hollandsch-Afrikaansche Uitgevers Maatschappij v/h J. Dusseau & Co, Kaapstad 1939 (derde druk)
* Van Coller, H.P. (red.) “Perspektief en Profiel Deel I” J.L. van Schaik-Uitgewers Pretoria Eerste uitgawe 1998

### Ander verwysings
Blanche Pienaar

duimnael
**Blanche Pienaar** is die skuilnaam van die Afrikaanse skrywer **S.J. Meadows-Cullum** (1905–1968; neé Terblanche Die gesin trek later na die plaas Zaaihoek in dieselfde distrik. Haar eerste onderwys ontvang sy aan die plaasskole Zaaihoek en Commissiepoort en sy gaan daarvandaan na Ladybrand se Sekondêre Skool.

Weens swak gesondheid word haar onderwys etlike jare onderbreek, maar sy gaan tog later na die Normaalkollege en Politegniese Kollege in Bloemfontein.

Sy is op 21 Augustus 1927 getroud met Harry Meadows-Cullum en die egpaar het twee seuns en ’n dogter. Haar man is in 1953 oorlede en sy 15 jaar later op 13 Maart 1968. terwyl *Skewe bome* disfunksionele verhoudings in die huwelik behandel.

## Publikasies 
Werke uit haar pen sluit in:

## Verwysings
Universiteit Stellenbosch Botaniese Tuin

duimnael|Paadjie deur die Universiteit Stellenbosch Botaniese Tuin.

Die botaniese tuin van die Universiteit Stellenbosch is klein, maar het 'n besondere verskeidenheid spesies.

Die tuin is geleë tussen die universiteitsgeboue in die middedorp en is die oudste universiteitstuin in die land. Aanvanklik was die tuin bedoel vir studie- en navorsingsdoeleindes, maar tans is dit ook 'n park. Daar is inheemse sowel as uitheemse plante. Die spesie *Erica verticillate* kom nie meer in die natuur voor nie. Besonder is die versamelings malvas, surings en bonsai. Ook is die waterleliedamme en glashuise interessant.

In 1902 het dr. Ave Duthie met 'n tuin vir akademiese doeleindes in Stellenbosch begin. Dr. G.C. Nel het in 1921 die tuin op hierdie plek begin en die ontwikkeling daarvan is voortgesit onder leiding van dr. Hans Herre, Helmut Meyer, Wim Tijmens, Deon Kotze en Martin Smit.

## Galery 

Lêer:Stellenbosch University Botanical Garden - Nelumbo.jpg|Lotus (*Nelumbo*)
Lêer:Stellenbosch4.JPG|Ingang na die botaniese tuin
Lêer:Stellenbosch University Botanical Garden - Vanda teres.jpg| *Vanda teres*
Lêer:Protea cynaroides MS 9113.jpg| Koningsprotea (*Protea cynaroides*)
Lêer:Stellenbosch University Botanical Garden - succulent greenhouse.jpg|Sukkulente-glashuis
Lêer:Stellenbosch University Botanical Garden - lily pools.jpg|Waterlelie-damme
Lêer:Stellenbosch7.JPG|*Victoria* 'Longwood-hibried'

## Lees ook 
* Jan  Marais Natuurreservaat

## Bibliografie 
* Tijmens, Wim J.: Hortus Botanicus. In: Lantern. Tydskrif vir Kennis en Kultuur. Jaargang 17, nr. 4, Junie 1968
* www.sun.ac.za
Nic Potgieter

duimnael|Nic Potgieter

**Nic Potgieter** (*7 Oktober 1906, Hartbeesspruit –† 9 Februarie 1985, Belfast) was ’n Afrikaanse skrywer. Hy is bekend as kortverhaal en romanskrywer en sy werke handel meestal oor plattelandse mense en leefwyse uit.

## Herkoms en vroeë lewe 
Nicolaas Albertus Potgieter is op 7 Oktober 1906 op Hartebeesspruit in die distrik Belfast in Transvaal gebore. Hy was die tweede oudste seun en een van vyf kinders van Nicolaas Albertus Potgieter en Johanna Jacoba Botha. Sy broers was Hermanus Jacobus Botha, Johannes Lodewicus en Johan Henry en sy suster Jacoba Johanna.

## Bronnelys 
### Boeke 
* Dekker, G. *Afrikaanse Literatuurgeskiedenis.* Nasou Beperk. Kaapstad. Elfde druk,1970.
* Kannemeyer, J.C. *Geskiedenis van die Afrikaanse literatuur 1*. Academica. Pretoria en Kaapstad. Tweede druk, 1984.
* Nienaber, P.J. *Hier is ons skrywers!* Afrikaanse Pers-Boekhandel. Johannesburg. Eerste uitgawe, 1949.
* Nienaber, P.J. et al. *Perspektief en Profiel.* Afrikaanse Pers-Boekhandel. Johannesburg. Derde hersiene uitgawe, 1969.
* Van Coller, H.P. (red.) *Perspektief en Profiel Deel I*. J.L. van Schaik-Uitgewers. Pretoria. Eerste uitgawe, 1998.

### Tydskrifte en koerante 
* Anoniem. *Nicolaas Albertus Potgieter.* Brandwag, 18 Oktober 1946.
* Anoniem. *Plaasboer op Belfast is skrywer, skilder.* Hoofstad, 24 Maart 1971.

### Ongepubliseerde dokumente 
* Nasionale Afrikaanse Letterkundige Museum en Navorsingsentrum (NALN) Bloemfontein. *Potgieter, Nicolaas Albertus – Biografie.*

### Verwysings
Rotsplant

'n **Rotsplant**, ook **litofiet** of **petrofiet** is 'n plant wat homself op rots of klip vasheg. 'n Ander woord wat hiervoor gebruik word is 'n **epilietiese** plant.

Nes epifiete kan hulle nie (of baie min) uit die grond voedingstowwe verkry en is dikwels afhanklik van wat die reën verskaf.

Van die orgideë uit die genera *Paphiopedilum*, *Phragmipedium*, *Cypripedium*, *Dendrobium*, *Cattleya*, *Sarcochilus*, *Bulbopyllum*  is epilieties, maar ook byvoorbeeld die stoffervaring

## Verwysings
Stoffervaring

Die **stoffervaring** (*Psilotum nudum* (L.) R.Beauv. 1805 syn *Lycopodium nudum* L. 1753) is 'n varingspesie wat  in die Afrotropiese gebied wydverspreid is en 'n pantropiese voorkomsgebied besit.  Op die SANBI-rooilys staan dit as *veilig* (LC) gelys. In Suid-Afrika kom dit aan die kus van die Transkei en in KwaZulu-Natal voor en plek-plek in Mpumalanga, Limpopo en Vrystaat. In eSwatini is die spesie seldsaam en kom tussen 150 en 1250 meter hoogte voor.

Dit groei epilieties op graniet of basalt of epifieties in die skaduwee van vogtige rotssplete, gewoonlik naby strome of in rivierbos. Vermeerdering vind deur spore of deur aftakking van die wortelstok plaas. Dit het 'n stam met chlorofiel wat tot 160 mm lank en tot 2 mm in deursnee word. Dit het net rudimentêre blare, wat eenvoudig lansvormig van vorm is en tot 1,5 mm lank word. Die chromosoomnummer 2n=104. 

## Galery 

1744-Psilotum nudum-Liberec skleník-2.06.jpg

## Verwysings
Kretensiese ruigtevaring

Die **Kretensiese ruigtevaring** (*Pteris cretica* L.) is 'n varingspesie wat in Suid-Afrika in die provinsies Wes-Kaap, Oos-Kaap, KwaZulu-Natal, Vrystaat, Gauteng, Mpumalanga en Limpopo voorkom.  Die plant het 'n groot voorkomsgebied wat die tropiese Afrika, die westelike gebied van die Indiese Oseaan, suidelik Europa en Asië tot Japan omvat. 

Dit het 'n wortelstok wat tot 6 mm dik kan wees. Die blare kan 510 tot 750 mm lank wees. Die vrugbare blare wat sporangia dra is langer. Die stingel is 360 tot 575 mm lank.

Dit groei in ligte of diep skaduwee in diep blaarafval in immergroene woude wat volgens seisoen afwisselend nat of droog is.

## Verwysings
Mark Preston

**Mark Preston** is die skrywersnaam van die joernalis **Hendrik Potgieter**, die stigter van die *Rooi Rose*-tydskrif. As Mark Preston skryf hy liefdesromans.

## Lewe en werk 
Hendrik Johan Potgieter is ’n joernalis. Kort na sy 21ste verjaardag is hy betrokke in ’n ernstige motorongeluk en sy beserings is van so ’n aard dat hy drie jaar lank in die hospitaal wasOor ’n tydperk van 31 jaar sou hy 32 operasies ondergaan, maar hy sou altyd nog pyn beleef en nooit weer normaal kon loop nie. Ten spyte hiervan het hy sy droom om ’n tydskrif vir vroue uit te gee verwesenlik en is hy die oorspronklike eienaar en uitgewer van die gewilde vrouetydskrif Rooi Rose, wat in April 1942 die eerste keer verskyn. Die oplaag is aanvanklik vierduisend eksemplare, maar weens papierskaarste tydens die oorlog word dit verminder tot tweeduisend. Hy weerhou verdere publikasie tot Augustus 1944 wanneer hy weer toestemming kry vir ’n groter oplaag. Om te help om drukkoste te dek soek hy beleggers en word Afrikaanse Pers Bpk. mede-eienaars vanaf hierdie uitgawe en daarna verkoop hy al sy aandele aan die Afrikaanse Pers-werknemers, Marius Jooste en A.M. van Schoor. In 1952 word hy besturende direkteur van Dagbreek-Boekhandel.

## Skryfwerk 
Onder die skrywersnaam Mark Preston skryf hy veral liefdesromans. Sy skuilnaam ontstaan uit “Mark pressed on”, ’n verwysing na sy stryd om liggaamlike herstel.

*My God en ek* is ’n verslag oor sy langsame herstel na ’n motorongeluk.

*Largo* is een van sy bekendste verhale. Hierin beland ’n ongetroude meisie in die moeilikheid en dan word haar kind van haar weggeneem.

In *Spore van Kain* verloor Chris Louw sy gesig in ’n brand en wil as gevolg van die letsels nie weer in die openbaar verskyn nie. Stories van ’n monsteragtige persoon wat sy gesig gedeeltelik versluier doen die rondte en dan word ’n skokkende moord op die dorpie gepleeg.

*Op goue vleuels* is ’n liefdesverhaal teen die agtergrond van die mediese bedryf. Adele Branders is ’n verpleegster en Emile Moolman ’n dokter, wat alles in hulle vermoë doen om menselyding te keer en te versag. ’n Sangeres en ou vriendin van Adele begin om haar flikkers vir Emile te gooi en in die agtergrond is daar steeds dr. Nico Muller, wat steeds ’n ogie het op Adele.

*Die goue anker* is ’n verhaal oor liefdeservarings op ’n bootreis.

## Publikasies 
Werke wat uit sy pen verskyn sluit in:

## Bronnelys 
### Boeke 
* Kannemeyer, J.C. *Geskiedenis van die Afrikaanse literatuur 2.*  Academica, Pretoria, Kaapstad en Johannesburg. Eerste uitgawe. Eerste druk. 1983.

### Verwysings
Lansvaring

Die **Lansvaring** (*Pleopeltis macrocarpa* (Bory ex Willd.) Kaulf.) is 'n varingspesie wat in Suid-Afrika in die provinsies Wes-Kaap, Oos-Kaap, KwaZulu-Natal, Vrystaat, Gauteng, Mpumalanga en Limpopo voorkom. Die plant het 'n groot voorkomsgebied wat die tropiese Afrika en die westelike gebied van die Indiese Oseaan omvat. Die variëteite *P. m.* var. *laciniata*  en var. *intejecta* word in Peru, Mexico en Guatemala aangetref.

Die plant is epilieties of epifieties. Dit het 'n wortelstok wat tot 2 mm dik kan wees en sydelings vertak is. Die blare is reguit of geboë en kan 300 mm lank wees.  Die stingel is tot 52 mm lank en 1,2 mm dik.

Dit groei in diep skaduwee in vogtige immergroen bosse. Dit vermeerder deur spore of deur die vertakte wortelstokke. Die groei is beperk tot die natseisoen. In die droë wintermaande rus die plant.

## Verwysings
Lydia Pienaar

**Lydia Pienaar** is ’n kenner van kinder- en jeugliteratuur en vertaler van meer as tweehonderd kinderboeke uit die wêreldliteratuur in Afrikaans.

## Lewe en werk 
Lydia Pienaar is in 1936 op Morgenzon gebore en word ook daar groot. Haar vader het hier ’n prokureurspraktyk. Sy matrikuleer aan die Hoërskool Ermelo en studeer dan verder aan die Universiteit van Pretoria, waar sy ’n B.A.-graad in Biblioteekkunde en ’n Hoër Onderwysdiploma verwerf. In 1958 begin sy werk onder mev. Lyndhurst in die Kinderafdeling van die Kaapse Provinsiale Biblioteekdiens. Sy gaan in 1961 na die Verenigde State van Amerika en behaal die graad *Master of Library Science* aan die *State University of New York*. Daarna werk sy as kinderbibliotekaresse onder mej. Ethna Sheehan in die Queens Borough Public Library. By haar terugkeer na Suid-Afrika is sy onder andere ’n ruk verbonde aan ’n uitgewery as redaktrise van kinderboeke. In 1966 vertrek sy met ’n beurs na Duitsland om aan die Internasionale Jeugbiblioteek in München navorsing te doen oor kinderliteratuur. Daarna word sy hoof van die kinderafdeling van die Kaapse Stadsbiblioteek. Aan die Universiteit van Kaapstad behaal sy in 1973 ’n M.A.-graad met ’n verhandeling oor “*Die kinderverhaal as literatuur met spesiale verwysing na werke deur Freda Linde en Alba Bouwer*”. In 1975 promoveer sy (D.Phil.-graad) aan die Universiteit van Kaapstad met ’n proefskrif oor “*Die kinderleser en kinderliteratuur met verwysing na standerd vier-biblioteekgebruikers in Kaapstad se belewing van Snoet-Alleen, Dakkuiken en Dirkie van Driekuil*”. Beide hierdie tesisse word later in verwerkte vorm gepubliseer. Sy trou en word daarna bekend as Lydia Snyman, wat op gereelde basis resensies oor kinder- en jeugliteratuur lewer vir onder andere *Tydskrif vir Geesteswetenskappe*.

## Skryfwerk 
Sy lewer belangwekkende werke oor kinderliteratuur met “*Die kind en sy literatuur*”, opgevolg deur “*Die kinderverhaal as literatuur*”, waar sy aan die hand van verskeie ontledings van verhale op die kenmerke en aard van hierdie soort literatuur wys. Die genre van kinderliteratuur is gemik op lesers van tot veertien jaar oud en die tipes kinderlektuur wat sy bespreek sluit in die prenteboek, fantasie, die avontuurverhaal, die realistiese verhaal, die diereverhaal, poësie, sprokies, mites en sagas. ’n Verdere baie belangrike bydrae van haar is die vertaling van ’n groot aantal kinderboeke uit die wêreldliteratuur in Afrikaans, insluitende volksverhale uit Ysland, Afrika, China, Ierland, die Oekraïne, die Skandinawiese lande, Europa en Rusland.

## Publikasies 
## Bronnelys 
### Boeke 
* Kannemeyer, J.C. “Geskiedenis van die Afrikaanse literatuur 2” Academica, Pretoria, Kaapstad en Johannesburg Eerste uitgawe Eerste druk 1983
* Pienaar, Lydia “Die kind en sy literatuur” HAUM Kaapstad Eerste druk 1968

### Internet 
* Esaach: http://www.esaach.org.za/index.php?title=Pienaar,_Lydia
* Worldcat: http://www.worldcat.org/search?q=au%3APienaar%2C+Lydia.&qt=hot_author
* Worldcat: http://www.worldcat.org/identities/lccn-no2001-40209/
* Worldcat: http://www.worldcat.org/search?q=au%3ASnyman%2C+Lydia%2C&qt=hot_author

## Verwysings
H.J.M. Redelinghuys

duimnael|regs|200px|H.J.M. Redelinghuys.

**H.J.M. Redelinghuys** (1894-onbekend) was ’n Afrikaanse skrywer en dramaturg. Redelinghuys beperk nie net sy skryfwerk tot 'n enkele genre nie. Hy skryf onder meer dramas, romans en Christelike verhale (onder meer 'n verhaal oor Josef, vir kinders). Hy maak ook per geleentheid van die skuilnaam **Hermanus** gebruik.

## Lewe en werk 
Hermanus Johannes Martinus Redelinghuys is op 21 Februarie 1894 op Riebeek-Kasteel gebore. Hy gaan op sy geboortedorp en later op Kuilsrivier in medium Engels skool. In 1915 kwalifiseer hy as boekhouer aan die Metropolitan-handelskollege in Kaapstad. Hy volg hierdie beroep hierna regdeur sy loopbaan, met die uitsondering van drie jaar wat hy as afdelingshoof in die produktehandel werk. In 1927 studeer hy buitemuurs vir die B.Com.-graad.

Hy het in Bellville gewoon. Sy sterfdatum is onbekend.

## Skryfwerk 
Sy eerste letterkundige pogings was in 1922 toe van sy verhale in *Die Huisgenoot* en *De Goede Hoop* gepubliseer word. Hy skryf onder die skuilnaam Hermanus die drama in drie bedrywe *Verlief, verloof en daarna of Die waarde van ’n ware vriend*.

Hy stel ook die *Nuwe Afrikaanse handboek vir debats- en Christelike jongeliedeverenigings* saam en vertaal Lew Wallace se klassieke verhaal *Ben-Hur* in Afrikaans.

Die boekie *Agter die vyeblare* verskyn ook onder die skuilnaam Hermanus by die S.A. Bybelvereniging.

In 1924 verkoop hy nog ’n manuskrip aan H.A.U.M., maar hierdie boek is nooit uitgegee nie. In hierdie tyd bestempel P.C. Schoonees hom as ’n traktaatjieskrywer en ’n promoverende doktor in Nederland beskryf sy werk as ’n prul, waarna hy ophou met skryf. Sy suster bemoedig hom egter om weer te begin en vanaf 1936 verskyn daar weer verskeie werke uit sy pen en een van sy romans verwerf die eerste prys in ’n romanwedstryd. Die hooftema in sy werk is die armes se stryd vir voortbestaan, ’n tema wat inslag by hom vind nadat hy in 1921 gereeld werk in die agterbuurtes van Kaapstad moes doen en hy ’n maatskaplike werker se motiverende toespraak oor hierdie onderwerp bygewoon het.

*Josef in Memfis* is die verhaal van die Bybelse Josef, oorvertel vir kinders.

## Publikasies 
Werke uit sy pen sluit in:

## Bronnelys 
### Boeke 
* Nienaber, P.J. *Hier is ons skrywers!* Afrikaanse Pers-Boekhandel Johannesburg Eerste uitgawe 1949

### Verwysings
Swift

duimnael|Swift word veral gebruik om gammaflitse te ondersoek.

**Swift** is die naam van ’n satelliet vir sterrekundige waarnemings, veral van sogenaamde gammaflitse (Engels: *gamma-ray bursts* of *GRBs*).  Die volle Engelse naam is die **Swift Gamma-Ray Burst Mission**; dit is genoem na die vinnige swaaivermoë van die satelliet se instrumente asook na die windswaels, ’n familie voëls wat in Engels *swifts* genoem word.

Die Swift is op 20 November 2004 gelanseer. Die hoof van die sending is Neil Gehrels van Nasa se Goddard-ruimtevlugsentrum en die projek is deel van ’n samewerkingsooreenkoms tussen Goddard en ’n internasionale konsortium van die VSA, Brittanje en Italië. Die sending word bestuur vanaf die Universiteit van Pennsilvanië.
## Oorsig 
duimnael|links|’n Animasie wat wys hoe Swift verby die Aarde vlieg en die ruimte in skiet.

Swift is ’n ruimtesterrewag wat verskeie soorte strale kan waarneem en vir veral die bestudering van gammaflitse gebruik word. Sy drie instrumente werk saam om gammaflitse en ander nagloede in die gammastraal-, X-straal-, ultraviolet- en optiese golflengte te bestudeer.

Een van Swift se monitors skandeer die lug voortdurend en die instrumente swaai dan in die rigting van moontlike gammaflitse. Alles wat Swift ontdek, word na die Aarde gestuur en dié data is beskikbaar aan ander sterrewagte. Tussendeur is Swift beskikbaar vir ander wetenskaplike ondersoeke; wetenskaplikes van universiteite en ander organisasies kan voorstelle vir moontlike waarnemings instuur.

Die sentrum van waar die satelliet beheer word, is by die Universiteit van Pennsilvanië geleë. Die bestuur daarvan word behartig deur die universiteit en subkontrakteurs. 

Op 23 April 2009 het Swift ’n gammaflits waargeneem van ’n ster wat ontplof het toe die heelal net 630&nbsp;miljoen jaar oud was. Die flits (GRB090423), wat net in die X-straal-golflengte waarneembaar was, was toe die verste kosmiese ontploffing wat nog waargeneem is – sowat 13,035&nbsp;miljard ligjare ver.

Die satelliet het drie instrumente aan boord:

*XRT (X-Ray Telescope)
*BAT (Burst Alert Telescope)
*UVOT (Ultraviolet/Optical Telescope)

## Verwysings 
## Eksterne skakels 
*Swift se webtuiste by NASA/GSFC
*Swift se webtuiste by die UK Swift Science Data Centre
*Swift se webtuiste by die Universiteit van Pennsilvanië
*Kaart: *Gamma-ray Burst Real-time Sky Map*
*
* 15px Hierdie artikel is vertaal uit die Engelse Wikipedia
Paul Roubaix

**Paul Roubaix** (*13 Junie 1920, Ladismith – † 4 Februarie 2005, Toronto) is die skrywersnaam van **Isaac Pfaff** wat een van die eerste bruin mense was wat Afrikaanse dramas en prosa geskryf en gepubliseer het. Roubaix debuteer reeds in 1944,

## Lewe en werk 
### Vroeë lewe en opleiding 
Isaac Moses Pfaff (wat onder die skrywersnaam Paul Roubaix skryf) is op 13 Junie 1920 op Ladismith in die Kaapprovinsie

### Loopbaan as onderwyser en lewe in Kanada 
Hy gee onderwys aan onder meer die Hoërskool Trafalgar in Distrik Ses en later aan die Hoërskool Kensington, waarna hy aan die begin van die sestigerjare ’n lektorspos aanvaar aan die Battswood-onderwyskollege.

Geleenthede onder die apartheidsregering in Suid-Afrika is egter beperk en hy emigreer in 1964 saam met sy uitgebreide gesin (broers, susters en ouers) na Kanada, waar hy later burgerskap aanvaar. Hier werk hy onder meer as drama-, Engels- en geskiedenisonderwyser aan die Oakwood Collegiate Institute en die Sekondêre Skool Thornhill in die York-streek. In Kanada voltooi hy ook gevorderde studie in opvoedkunde aan die Universiteit van Toronto (waar hy ’n B.Ed.-graad behaal) en in Engelse literatuur aan die York-universiteit in dieselfde stad (waar hy ’n M.A.-graad behaal). Hy was steeds aktief in die teater en voer onder meer in 1966 sy dramas *Hour of Glory* met die Oakwood Masquers en *Bitter Road* met die Theatre Arts Students van Bickford Park Summer School op.

## Bronnelys 
### Boeke 
* Beukes, Gerhard J. (red.) *Nuwe eenbedrywe.* J.L. van Schaik Bpk. Pretoria Eerste druk 1952
* Beukes, Gerhard J. (red.) *Uitgesoekte eenbedrywe*. J.L. van Schaik Bpk. Pretoria Vyfde druk 1954
* Beukes, Gerhard J. (red.) *Vyf nuwe eenbedrywe*. J.L. van Schaik Bpk. Pretoria Tweede druk 1961
* Dekker, G. *Afrikaanse Literatuurgeskiedenis.* Nasou Beperk Kaapstad Elfde druk 1970
* Kannemeyer, J.C. *Geskiedenis van die Afrikaanse literatuur 2.* Academica, Pretoria, Kaapstad en Johannesburg Eerste uitgawe Eerste druk 1983
* Nienaber, P.J.; Senekal, J.H en Bothma, T.C. *Mylpale in die geskiedenis van die Afrikaanse letterkunde.* Afrikaanse Pers-Boekhandel Tweede hersiene uitgawe 1963
* Nienaber, P.J. et al. *Perspektief en Profiel.* Afrikaanse Pers-Boekhandel Johannesburg Derde hersiene uitgawe 1969
* Roubaix, Paul. *Storm en ander eenbedrywe*. Afrikaanse Pers-Boekhandel Johannesburg 1951
* Van Coller, H.P. (red.) *Perspektief en Profiel Deel I.* J.L. van Schaik-Uitgewers Pretoria Eerste uitgawe 1998
* Willemse, Hein. *Aan die ander kant*. Protea Boekhuis Pretoria Eerste uitgawe Eerste druk 2007

### Tydskrifte en koerante 
* Toerien, Barend J. *Twee vergete Afrikaanse skrywers*. Vrye Weekblad. Somer/Herfs 1990
* Van Bart, Martiens. *Isaac Pfaff 1920–2005*. Die Burger, 26 Maart 2005

### Internet 
* Van Bart, Martiens Die Burger: http://152.111.1.87/argief/berigte/dieburger/2005/03/26/BY/13/01.html

### Ongepubliseerde dokumente 
* Krige, Uys. *Getuigskrif*. Nasionale Afrikaanse Letterkundige Museum en Navorsingsentrum (NALN) Bloemfontein
* Roubaix, Paul. *Lewenskets.* Nasionale Afrikaanse Letterkundige Museum en Navorsingsentrum (NALN) Bloemfontein

### Verwysings
Exergy

**Exergy** is sagteware ontwikkel deur SilverBridge Holdings, 'n Suid-Afrikaanse ontwikkelaar van sakesagteware vir die finansiëledienstemark in Afrika. SilverBridge Holdings is op 27 November 2006 genoteer op die AltX.

## Doelstelling 
Die sagteware is gemik op lewensversekeraars om hulle te help met die administrasie van hul polisse.

In 2012 het SilverBridge 'n vennootskap gesluit met Net2Africa met die doel om die dienste van Exergy te verbreed.

Exergy het sy 10-jarige herdenking gevier in 2014. In dieselfde jaar is die sagteware verbreed met die bekendstelling van Exergy KnowledgeBase wat gemik is om besighede te help om hulle risiko te verminder tydens IT-projekte.

## Besigheid in Afrika 
By die firma se 2016 uitslae, is berig dat Exergy gebruik word deur besighede in onder andere Angola, Botswana, Kenia, Malawi, Mauritius en Ghana.

In November 2016 is daar gerapporteer dat SilverBridge 'n implementasie by GetSure Zimbabwe gedoen het om die versekeraar te help om van sy besigheid na 'n wolkverwerking stelsel te migreer. Die oplossing was gebasseer op die Exergy stelsel.

## Verwysings
Hantam Botaniese Tuin

duimnael|regs|Bolplante wat blom na die reën in die Hantam Nasionale Botaniese Tuine.
duimnael|*Bulbinella elegans* in die Hantam Botaniese Tuin

Die **Hantam Nasionale Botaniese Tuin** is by Nieuwoudtville in die Karoo.

Die park lê 5&nbsp;km suidoos van die dorp langs die Oorlogskloofpad. In die winter val die reën op die Bokkeveldplato en daarom bloei die meeste veldplante in Augustus tot die middel van Oktober. Daar is al 'n 1 350 plantspesies aangeteken.  Die kontrei is wêreldbekend om sy bolplante. Mooi rotsformasies in die dolerietkoppe maak die landskap interessant vir mense wat in die geologie belangstel.  Baie voëls soos die bloukraanvoëls en sekretarisvoël sowel as jakkalse, bobbejane, steenbokke en ystervarke kom hier voor.

Dit is die enigste nasionale botaniese tuin in die Noord-Kaap en beslaan 6 200&nbsp;ha waarvan die grootste deel bedek is met renosterveld. Nege wandelroetes is in die park uitgelê.

## Lees ook 
* Hantam-Karoo, 'n streek in Suid-Afrika.

## Bibliografie 
* www.sanbi.org
Arctotis hirsuta

Die **gousblom** (*Arctotis hirsuta*) is een van die blomplante wat in Afrikaans gousblom genoem word. Dit word ook grysblaargousblom genoem. Die plant is endemies aan Suid-Afrika en kom in die provinsie Noord-Kaap voor. Op die SANBI-rooilys is die spesie as *veilig* (LC) gelys.

Dit is 'n eenjarige plant wat tot 450 mm hoogte kan bereik. Dit is enigsins vlesig en het 'n vertakte stam. Die blare is 'n bietjie harig, wat die naam *hirsuta* verklaar. Hulle word to 200 mm lank. Die blomme is oranje, geel of roomkleurig en die blomhofies word ongeveer 40 mm in deursnee.

## Verwysings 
## Bronnelys 
* REDLIST Sanbi
* Plants of the World Online
Witmagie

**Witmagie** verwys tradisoneel na die gebruik van bonatuurlike kragte of magie vir ’n goeie of onselfsugtige doel. Dit is dus die welwillende teenpool van kwaadwillige swartmagie. Vanweë die verbintenis met tradisionele heidense natuuraanbidding word dit ook soms "natuurmagie" genoem.

## Geskiedenis 
### Oorsprong
In sy boek van 1978, *A History of White Magic*, spoor die okkultismeskrywer Gareth Knight die oorsprong van witmagie terug na vroeë aanpassings van Paleolitiese godsdiens en vroeë religie in die algemeen, insluitende die aanbidding van vele gode in Antieke Egipte en die latere monoteïstiese idees van Judaïsme en die vroeë Christendom. 

Hy vind die oorsprong van baie van die tradisies van witmagie in die vroeë aanbidding van plaaslike gode en godinne van vrugbaarheid en plantegroei, iets wat aanklank gevind het by nomadiese volke wat hulle permanent gevestig het as landbouers. "Volgelinge" van die Italiaanse humanistiese filosoof Marsilio Ficino het die bestaan van spirituele wesens en geeste in die algemeen voorgestaan, maar baie sulke idees was teenstrydig met dié van die latere Verligting. Hoewel die Rooms-Katolieke Kerk Ficino en sy ondersteuners met vyandigheid bejeën het, het die kerk self die bestaan van sulke wesens erken; sulke erkenning was die rede vir veldtogte teen towerkuns.

Dit is ’n samesmelting van hierdie idees – vroeë "natuurlike" religies en latere filosofiese gedagtes – wat Knight beskou as die oorsprong van die Westerse tradisie van witmagie. Sy moderne definisie behels dat die doel van witmagie is "om goed te doen" of om die beoefenaar "in ’n hoër spirituele toestand" van verligting of bewustheid te plaas. In moderne feëverhale word die idee van "wittoorkuns" dikwels verbind met ’n goedhartige ouma of besorgde moedergees. Die verband tussen witmagie en ’n Moeder Aarde is ’n gereelde tema in die skryfwerk van die Britse beoefenaar Marian Green.

## Verwysings 
## Notas 
*15px Hierdie artikel is vertaal uit die Engelse Wikipedia
Mercedes-Benz W108

Die **Mercedes-Benz W108** en **W109** was luukse motors vervaardig deur Mercedes-Benz van 1965 tot 1972 en 1973 in Noord-Amerika. Die lyn is 'n opgradering van sy voorgangers die W111 en W112 *fintail* sedans. Die motors was suksesvol in Wes-Duitsland en in uitvoermarkte, insluitend Noord-Amerika en Suidoos-Asië. Tydens die sewejaartermyn is 'n totaal van 383&nbsp;361 eenhede vervaardig.

## Evolusie 
Die motor se voorganger, die Mercedes-Benz W111 (geproduseer 1959-1971) het Daimler gehelp om groter verkope te bereik op 'n ekonomiese skaalproduksie. In die 1950's het Mercedes-Benz die bakwerke van die 300 S en 300 SL langs die handgeboude 300 Adenauers en vervoerbandgemonteerde Pontons (190, 190SL en 220), asook die "fintail" (Duits: *Heckflosse*) wat die hele Mercedes-Benzfamilie van voertuie verening het op een motorplatform, wat tot die vermindering van produksietyd en -koste gelei het.

Die opgradering van die W111 begin onder die leierskap van die ontwerper Paul Bracq in 1961 en eindig in 1963. Hoewel die vinne se vertrek die mees sigbare verandering was, het die W108 in vergelyking met die W111 'n laer liggaam middellyflyn gehad wat die vensterarea vergroot het, (die voorruit was 17 persent groter as die W111). Die motors het 'n laer rit ('n afname van 60&#x20;mm) en groter deure (+15&#x20;mm). Die gevolg was 'n sigbare nuwe motor met 'n meer elegante voorkoms en 'n oop en ruim kajuit.

Die veerstelsel was gekenmerk deur 'n versterkte agteras met hidropneumatiese vering. Die motor ry op groter wiele (14") met skyfremme aan die voor- en agterkant. Die W109 was identies aan die W108, maar sy asafstand is met 115&nbsp;mm (4,5") verleng, en het oor self-nivellerende lugsuspensie beskik. Die motor is gesien as 'n opvolger vir die W112 300SEL wat oorspronklik bedoel was as 'n tussentydse motor tussen die 300 "Adenauer" (W189) en die 600 (W100) limousines. Sy sukses as "premium vlagskip" het Daimler oortuig om 'n langasafstandmotor by die modelreeks te voeg. Sedertdien is alle toekomstige S-klasmodelle ook in 'n langas-model beskikbaar.

Die motors se prestasie het deurentyd verbeter. Op die 280S het die twee valstroomvergassers 140 pk (100 kW) geproduseer en kon die motor tot 185&nbsp;km/h versnel, terwyl die 0-100 in 12,5 sekondes afgelê is. Die brandstofinspuiting lewer 160 pk (120 kW), en gebruik 'n nuwe pomp wat nie deur temperatuur of hoogte bo seespieël geraak is nie. Te danke aan die lug-olie filter en beter silinderreëling het verkoeling en ook ekonomie verbeter. Prestasie van die 280SE, 280SEL en 300SEL was soortgelyk, met 'n topspoed van 190&nbsp;km/h en 'n versnelling van 0-100 in 10,5 sekondes vir die W108s; die W109 as gevolg van sy groter massa, neem effens langer, 12,2 sekondes.

## Galery 

Lêer:Mercedes_Benz_W108_rear_20070402.jpg|W108 Mercedes-Benz
Lêer:Mercedes-Benz_300SEL-W108_Rear-view.JPG|W109 300SEL
Lêer:3-4_dalas_12_pie_zoga.JPG|W111 of W112 kabriolet (die W108 en W109 was slegs beskikbaar as 4-deurmodelle).

## Verwysings
Gazania rigens

'''*Gazania rigens* (L.) Gaertn.''' is een van die blomplante wat dikwels met die Afrikaanse naam gousblom aangedui word. Ander name is botterblom en strandbotterblomDie spesie kom in Eswatini, Mosambiek en Suid-Afrika voor. In laasgenoemde word die plant in al die provinsies behalwe die Vrystaat gevind.

Dit is 'n meerjarige plant wat 15-30 cm hoog word met blare wat 4-12 cm lank en 0,5 – 4&nbsp;cm breed kan wees. Dit kry groot madeliefieblomme van 7 to 12&nbsp;cm in deursnee wat op 'n lang stingel groei. Die blomblare is dikwels helder orange, soms bronskleurig of geel. Die saadjies is ongeveer 4&nbsp;mm lank en bedek met lang hare. Die plant is 'n gunsteling in tuine oor die hele wêreld en word in talle kultivars verkoop. In Australië het dit verwilder en is dit 'n indringerplant in Queensland, Nieu-Suid-Wallis en Suid- en Wes-Australië.

Op die SANBI-rooilys is drie variëte as *veilig* gelys:

## Galery 

Gazania rigens leucolaena BotGardBln0906.jpg|*Gazania rigens leucolaena*
Gazania uniflora kz1.JPG|*Gazania rigens uniflora*
Starr 070320-5747 Gazania rigens var. rigens.jpg|*Gazania rigens* var. *rigens*
Gazania rigens uniflora KirstenboschBotGard09292010D.JPG|*Gazania rigens uniflora* in Kirstenbosch

## Verwysings
H.J. Redelinghuys

**H.J.M. Redelinghuys** (1894-onbekend) was ’n Afrikaanse skrywer en dramaturg.

## Lewe en werk 
Hermanus Johannes Martinus Redelinghuys is op 21 Februarie 1894 op Riebeeck-Kasteel gebore. Hy gaan op sy geboortedorp en later op Kuilsrivier in medium Engels skool. In 1915 kwalifiseer hy as boekhouer by die Metropolitan Handelskollege in Kaapstad. Hy volg hierdie beroep hierna regdeur sy werkloopbaan, met die uitsondering van drie jaar wat hy as afdelingshoof in die produktehandel werk. In 1927 studeer hy buitemuurs vir die B.Com.-graad. Hy het in Bellville gebly.

## Skryfwerk 
Sy eerste letterkundige pogings is in 1922 wanneer van sy verhale in *Die Huisgenoot* en *De Goede Hoop* gepubliseer word. Hy skryf onder die skuilnaam Hermanus die drama in drie bedrywe “*Verlief, verloof en daarna of Die waarde van ’n ware vriend*”. Hy stel ook die “*Nuwe Afrikaanse handboek vir debats- en Christelike jongeliedeverenigings*” saam en vertaal Lew Wallace se klassieke verhaal “*Ben-Hur*” in Afrikaans. Die boekie “*Agter die vyeblare*” verskyn ook onder die skuilnaam Hermanus by die S.A. Bybelvereniging.

In 1924 verkoop hy nog ’n manuskrip aan H.A.U.M., maar hierdie boek is nooit uitgegee nie. In hierdie tyd bestempel P.C. Schoonees hom as ’n traktaatjieskrywer en ’n promoverende doktor in Nederland beskryf sy werk as ’n prul, waarna hy ophou met skryf Sy suster bemoedig hom egter om weer te begin en vanaf 1936 verskyn daar weer verskeie werke uit sy pen en een van sy romans verwerf die eerste prys in ’n romanwedstryd. Die hooftema in sy werk is die armes se stryd vir voortbestaan, ’n tema wat inslag by hom vind nadat hy in 1921 gereeld werk in die agterbuurtes van Kaapstad moes doen en hy ’n maatskaplike werker se motiverende toespraak oor hierdie onderwerp bygewoon het. “*Josef in Memfis*” is die verhaal van die Bybelse Josef, oorvertel vir kinders

## Publikasies 
### Boeke 
* Nienaber, P.J. “Hier is ons skrywers!” Afrikaanse Pers-Boekhandel Johannesburg Eerste uitgawe 1949

### Internet 
* Worldcat: http://www.worldcat.org/search?q=au%3ARedelinghuys%2C+Hermanus+Johannes+Martinus.&qt=hot_author

### Ander verwysings
Holy Fashion Group

**Holy Fashion Group** (eie skryfwyse: *HOLY FASHION GROUP*) is die groepnaam wat die Switserse mode-onderondeming Strellson AG vir homself gekies het (alhoewel dit amptelik as Strellson AG geregistreer is). Die onderneming, wat sy hoofkwartier in Kreuzlingen in die kanton Thurgau het, ontwerp mode vir dames en here wat onder die etikette *strellson*, *Joop!* en *windsor* bemark word. Die groep bedryf naas winkels in verskillende lande ook sy eie aanlynwinkel.

## Verwysings
Makana Botaniese Tuin

duimnael|Die Makana Botaniese Tuin.
duimnael|Argiefbeeld van die Botaniese Tuin.

Die **Makana Botaniese Tuin** (plaaslik bekend as **Bots**) in Grahamstad is onder beheer van die Rhodes-universiteit.

Hierdie reservaat lê op Gun Fire Hill en word omring deur die Britse Setlaarsmonument, Fort  Selwyn, die Albany Museum en die Greydam. In die reservaat van 60&nbsp;ha kom inheemse en uitheemse plante van 'n hoë ouderdom voor, veral aalwyne, wildevye en proteas. 'n Deel is 'n park in  die tipiese Engelse styl. Elke jaar in Oktober vind hier 'n blommefees plaas.

Hierdie tuin is in 1853 geopen en was die tweede botaniese tuin van die destydse Kaapkolonie.  Die opening van die tuin is deur die Kaapse grensoorloë vertraag.  Sir Harry Smith en sir George Cathcart was beide gemoeid met die vestiging van die tuin. Na bewering word die spook van Juana, die vrou van sir Harry, soms hier teengekom.

Op 4 Julie 1994 is die tuin tot monument verklaar.

## Bibliografie 
* bots.ru.ac.za
* www.sa-venues.com
Otto Schwellnus

duimnael|regs|200px|Otto Schwellnus in die sestigerjare.

**Otto Schwellnus** (* 12 Junie 1910, Botshabelo - † onbekend) was ’n Afrikaanse joernalis en koerant- en tydskrifredakteur, wat onder die skuilnaam **Paul E. Otto** verskeie spanningsverhale skryf. Onder sy eie naam ver skyn die  historiese verhaal oor *Maripane*, ’n Suid-Afrikaanse, vroulike Robinson Crusoe en die vertaling van Edward, die Hertog van Windsor, se herinneringe (*A King’s story*) in Afrikaans as *’n Koning vertel*.

## Lewe en werk 
Otto Erdmann Schwellnus is op Botshabelo in die Vrystaat gebore as een van vyf kinders van die sendeling dr. Paul Erdmann Schwellnus en Maria Emmi Agnes Müller.

Hy word joernalis wat in die vroeë dertigerjare verbonde is aan *Ons Vaderland* (later *Die Vaderland*). Op 2 Februarie 1937 verskyn *Die Brandwag* die eerste keer as bylae tot *Die Vaderland*, met hom as eerste redakteurwaarna dit vanaf September 1937 as selfstandige weekblad verskyn. Ná tien maande word hy as redakteur opgevolg deur A.M. van Schoor. Ná ’n ernstige meningsverskil tussen die direksie en bestuur van die Afrikaanse Pers verlaat hy in 1946 saam met A.M. van Schoor, Marius Jooste en Willem (Wollie) van Heerden hierdie persgroep en word Dagbreekpers Beperk vroeg in 1946 gestig. Hy probeer saam met Van Heerden om kontant te kry om ’n Afrikaanse Sondagkoerant te begin, maar is onsuksesvol en gaan werk dan by ’n landboublad in die Kaap

Later word hy redakteur van die Sondagblad *Dagbreek en Sondagnuus*.is betrokke by die redaksie van *Die Transvaler* en word ook aangestel as hoof van publikasies van die Afrikaanse Pers.

## Verwysings
Blinkblaarrotskruiper

Die **blinkblaarrotskruiper** (*Microgramma lycopodioides*) (Tardieu) is 'n varingspesie wat 'n groot voorkomsgebied het. Dit kom in tropiese Amerika, op die eilande Bioko, Sao Tomé, Principe en Annobón, die tropiese dele van Wes- en Oos-Afrika en in die Suider-Afrika voor.

Die plant kan epilieties of epifieties wees en groei op klippe wat gedeeltelik in die skaduwee lê. Dit besit 'n effens afgeplatte wortelstok tot 5 mm in deursnee wat sydelings vertak en oor die klippe kruip. Die blare is tot 200 mm lank en hul stingel ongeveer 38 mm lank en 1 mm in deursnee.

## Verwysings
Mediterreense woud, bos- en struikveld

duimnael|Bioom 12 se gebiede
Die '''''' is een van die 14 biome waarin die WWF die aarde se landoppervlakte indeel. In die WWF se indeling is dit bioom 12.

Die mediterrense bioom word veral deur winterreëns en droë somers gekenmerk. Die temperature is taamlik gematig. Dit sal selde vries. Daar is vyf gebiede waar dit bioom aangetref word:

*Die Kaapgebied van Suid-Afrika
*'n Deel van Chili
*Kalifornië
*Die suidweste en die suidooste van Australië
*Die gebied rond die Middellandse See.

Geofiete is 'n kenmerkende soort plante aan hierdie bioom. In Suid-Afrika word dit verteenwoordig deur fynbos en renosterveld. Daar is drie ekostreke van bioom 12 in Suid-Afrika: kusfynbos en -renosterveld, bergfynbos en -renosterveld en die Albanie-ruigte.
Paul Smit

**Paul J. Smit** is ’n Afrikaanse skrywer van jeugverhale en ook skrywer van verskeie werke oor sportwetenskap en liggaamlike opvoeding. Smith skryf ook onder die skuilnaam **Paul Jaco**.

## Lewe en werk 
Paul Jacobus Smit behaal in 1964 die B.A. Honneurs-graad en in 1965 die M.A.-graad in Liggaamlike Ontwikkeling aan die Universiteit van Pretoria, laasgenoemde met ’n verhandeling oor *Die invloed van apnoïiese duike op sekere fisiologiese prosesse*. In 1969 verwerf hy ’n Ph.D.-graad aan die Universiteit van die Witwatersrand met ’n proefskrif oor *Anthropometric motor performance and physiological studies on South African children involved in a nutritional status survey*. Hy is vir lank betrokke by die Universiteit van Pretoria se Sportnavorsing-instituut en skryf verskeie artikels in vakkundige tydskrifte en hoofstukke in boeke oor menslike groei en geestelike ontwikkeling. As fiksheidsfanatikus het hy Tasmanië te voet deurkruis en het al geduik reg rondom die Suidkus van Afrika, die Middellandse See en in Australië

Hy bly in Phalaborwa.

## Skryfwerk 
Hy skryf die jeugreeks oor *Die Paddaman*, waarin ’n sportonderwyser ’n paar seuns leer diepseeduik en hulle dan spannende avonture beleef langs en in die water.

Onder die skuilnaam Paul Jaco skryf hy die jeugroman *Die luiperds van Sh’ong* wat handel oor die tiener Seevie, wat ’n passie het vir wildbewaring en op ’n plaas in Kwa-Violentia bly. Hy word groot as die seun van kolonel Merbe en Andrietti Bikoson, maar die raaisels oor sy familiegeskiedenis laat hom vermoed dat hy ’n aangenome kind is. Hy red ’n dagoud luiperdwyfie en noem haar Shuna. Sy help hom hierna in sy soeke na eie identiteit en in die proses van groot word. Daar is ook spanning tussen die plaaslike gemeenskap en ’n terroristegroep, waarby Seevie en sy meisie Tensy betrek word, met Shuma wat redding bring. Hierdie boek word ook in Engels vertaal.

Die South African Association for Sport Science, Physical Education and Recreation publiseer sy handleidings vir skoolleerlinge oor *Homework in Physical Education* en *Experiments in Physical Education*.

## Publikasies 
Werke uit sy pen sluit in:

## Verwysings
Pieter Smit

**Pieter Smit** is ’n Afrikaanse digter.

## Lewe en werk 
Pieter Smit is in 1946 op Rustenburg gebore. Hy studeer aan die Universiteit van Kaapstad, vertoef ’n ruk in Stellenbosch en verhuis dan na die Transvaal. Hier is hy ’n tyd lank verbonde aan die Vaktaalburo en word daarna taaladviseur in Pretoria. Daarna bemark hy tegnologiese produkte. Hy trou met die bekende digter Rosa Smit en hulle woon vir ’n ruk langs die Hartbeespoortdam aan die voet van die Magaliesberg. Hulle het twee seuns, maar is later geskei.

## Skryfwerk 
Hy skryf sy eerste gedig reeds in standerd drie, oor ’n fluitspeler wat ’n voël ontdek wat mooier sing as wat hy kan speel. Later publiseer hy gedigte in tydskrifte soos *Standpunte* en *Donga* en debuteer dan met die digbundel “*Visum vir die vreemde*”. Die eerste afdeling (“*Visum vir die vreemde*”) bevat wetenskapgedigte met volop ruimtelike verwysings en wetenskapsjargon, met die doel om die ontmensliking en meganisering van die mens te belig. Die tweede afdeling (“*Paspoort*”) bevat hoofsaaklik belydenisverse en liefdesverse, wat in hulle eenvoudiger beelding en vorm sterker kommunikeer. Hier maak hy in teenstelling met die eerste afdeling met sy paspoort die deure na ’n meer bekende wêreld oop.

“*Witskrif*” bevat verse oor Afrika, die politiek, wetenskap en die liefde. Dwarsdeur die bundel word besondere klem op die woord “wit” gelê en dit word in al sy variasies gebruik om politiese implikasies, gestroop, bleek tot suiwer maagdelikheid, dood, rein en klinies voor te stel en te impliseer, terwyl hy ook die teenstellings van wit ontgin. Die bekoring van hierdie verse lê in die eenvoud daarvan, wat dit vir die gewone leser toeganklik maak. Sy verse word in verskeie versamelbundels opgeneem, insluitende “*Groot verseboek*”, “*Die Afrikaanse poësie in ’n duisend en enkele gedigte*”, “*Voorspraak*” en “*Die mooiste Afrikaanse liefdesgedigte*”.

Hy spandeer ook baie tyd in navorsing vir ’n drama oor die Franse Hugenote aan die Kaap, maar dit word nie opgevoer nie. Hierin veg ’n Hugenoot vir die waarheid aan die Kaap, maar sterf ’n grusame dood.

## Publikasies 
## Bronnelys 
### Boeke 
* Askes, H. en Landman, J.N. (samestellers) “Voorspraak” Tafelberg-Uitgewers Beperk Kaapstad Eerste  uitgawe Tiende druk 1994
* Cloete, T.T. (red.) “Die Afrikaanse literatuur sedert sestig” Nasou Beperk Eerste uitgawe 1980
* Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria  Eerste uitgawe 2005

### Tydskrifte en koerante 
Gibson, Erika “Pieter se ‘Witskrif’ ryk aan besinning deur vers en formule” “Die Transvaler” 25 Augustus 1987

#### Resensies
Geofiet

[duimnael|*[Amaryllis belladonna*, 'n geofiet]]

'n **Geofiet** is volgens die definisie van Raunkiaer (1934) 'n plant wat 'n ondergrondse orgaan besit soos 'n blombol, 'n knol of 'n wortelstok wat dit in staat stel om 'n droë seisoen te oorleef, terwyl die plant se bogrondse blare elke jaar afsterf. Hierdie definisie is later bygewerk, maar vorm steeds die basis vir die begrip geofiet.

Veral gebiede met 'n [[|mediterreense bioom]] is ryk aan geofiete: hulle is winterreëngebiede met 'n droë somer. Die Kaapse floraryk is daarvan die rykste gebied.

## Die geofiete van die Kaapgebied 
duimnael|Bolagtige geofiet
Die Kaapgebied soos hier aangegee omvat die kusfynbos, bergfynbos en die sukkulente Karoo en strek van Lüderitz in Namibië tot Kaapstad en Grahamstad in die ooste. Die aantal geofiete is uitsonderlik groot. Omdat spesies steeds hersien word, kan die getalle verder verander.

## Verwysings
Oksitanië

**Oksitanië** (Frans: *Occitanie*, Oksitaans: *Occitània*, Katalaans: *Occitània*) is 'n Franse gewes (Frans: *région*) in die suide van Frankryk wat uit die ou geweste van Languedoc-Roussillon en Midi-Pyrénées bestaan. Die gewes Oksitanië bestaan sedert 2016.

## Eksterne skakels 
*  Amptelike webwerf
Vrystaat Botaniese Tuin

duimnael|regs
In die **Vrystaat Nasionale Botaniese Tuin** buite Bloemfontein is 'n plantversameling wat die inheemse flora van die Vrystaat, Noord-Kaap en Lesotho weerspieël.

Die tuin van 70&nbsp;ha is in 1965 by Bainsvlei aangelê, ongeveer 10&nbsp;km noord van die middestad en in 'n vallei tussen skilderagtige dolerietkoppe. 'n Vierhonderd plant-, 140 voël-, 50 soogdier- en 50 reptielspesies kom in die park voor. 'n Wildeolyfboom (*Olea europaea* subspesie *africana*) is waarskynlik ouer as 200 jaar. In die herbarium word 50&nbsp;000 spesies bewaar. Verder is daar 'n voëlkykskuiling, 'n dam en wye grasperke.

## Bibliografie 
* www.places.co.za
* www.sanbi.org
Rivierklowe van Maputa- tot Pondoland

Die **rivierklowe van Maputa- tot Pondoland** is 'n WWF-ekostreek van Suid-Afrika wat veral die riviere van KwaZulu-Natal en die Oos-Kaap omsoom. In die rigting van die kus grens dit aan die ekostreek AT0116, die kusreënwoud van Suid-Afrika se ooskus.

Kenmerkend aan hierdie streek is houtagtige spesies soos *Diospyros dichrophylla*, *Euphorbia triangularis*, *Rhus dentata* en *Senecio deltoideus*. Van die meer wydverspreide spesies is *Putterlickia pyracantha*, *Rhoicissus tridentata*, *Grewia occidentalis*, *Phyllanthus verrucosus* en die grasspesie *Panicum maximum*.

## Bewaringsgebiede 
*Krantzkloof-natuurreservaat

## Verwysings